Rikunarita-ORG/Wikinium huggingface dataset:
# 泥城镇

**泥城镇**是中国上海市浦东新区下头一隻镇，来勒惠南镇东南约20公里，1994年设镇，伊个辰光伊东面是芦潮港镇搭东海农场，南面是杭州湾搭芦潮港农场，西面是彭镇镇，北面是书院镇搭万祥镇。2002年7月，撤销泥城镇、彭镇镇建制，建立新个泥城镇。难朝泥城镇东面是书院镇，南面是南汇新城镇，西面搭奉贤区搭界，北面是大团镇咾万祥镇，面积61.5平方公里，户籍人口5.75万（2023年）。

## 行政区划

泥城镇下头有1隻镇管社区（彭镇社区）、11隻村委会、20隻居委会：

* 泥城居委会、彭镇居委会、云锦苑居委会、云帆苑第一居委会、云松苑居委会、云绣苑第一居委会、云翔苑居委会、云荷苑居委会、云欣苑居委会、云霞苑居委会、阳光里居委会、彭兴苑居委会、千祥居委会、云帆苑第二居委会、云绣苑第二居委会、云耀苑居委会、云端路第一居委会、云端路第二居委会、云端路第三居委会、群峰路第一居委会；

* 人民村村委会、横港村村委会、公平村村委会、龙港村村委会、海关村村委会、中泐村村委会、彭庙村村委会、永盛村村委会、新泐村村委会、马厂村村委会、杭园村村委会。

* 泥城镇人民政府网站

## 参考
# 枫泾镇

枫泾镇景
**枫泾镇**，勒勒上海金山区西南，沪浙五区（县）十乡（镇）交界处，离上海市区57公里，镇区面积2.09平方公里。1500年前已经成集市，元朝至元十二年（1275年）正式建镇，镇区水陆交通发达，人文荟萃，商旅云集，元末明初个辰光搭浙江个南浔、王江泾、江苏个盛泽合称江南四大名镇。明宣德五年（1430年）开始，枫泾镇南北分治，以镇中界河为界。

## 行政区划

枫泾镇下头有得箇星居委会搭村委会：

和平居委会、友好居委会、新枫居委会、白牛居委会、枫阳居委会、兴塔居委会、枫岸居委会、新苑居委会、枫香居委会、新元村村委会、中洪村村委会、俞汇村村委会、新春村村委会、农兴村村委会、钱明村村委会、长征村村委会、盛新村村委会、新华村村委会、新义村村委会、新新村村委会、菖梧村村委会、团新村村委会、双庙村村委会、兴塔村村委会、五一村村委会、贵泾村村委会、新黎村村委会、下坊村村委会、泖桥村村委会、韩坞村村委会、卫星村村委会搭五星村村委会

## 著名人物

* 丁聪：当代漫画家
* 陆贽：唐代宰相
* 程十发：上海中国画院院长，中国画画家

## 外部连接

* 官方网站

|  |  |
| --- | --- |
| **吴越江南名古镇列表** |  |
|

|  |  |
| --- | --- |
| **镇**： | 同里镇 | 周庄镇 | 甪直镇 | 乌镇 | 西塘镇 | 南浔镇 | 木渎镇 | 朱家角 | 光福镇 | 安昌镇 | 沙溪镇 | 淳溪镇 | 千灯镇 | 慈城镇 | 石浦镇 | 东浦镇 | 前童镇 | 佛堂镇 | 廿八都镇 | 枫泾镇 |
|

---

 |

 |
# 中山街道（上海市）

**中山街道**，是中华人民共和国上海市松江区底下隻街道办，2001年茸北镇撤销仔么设立个。中山街道东面到车新公路接车墩镇、新桥镇两镇接壤；西面到通波塘接岳阳街道、方松街道；南面到沪杭铁路老线路接车墩镇；北面到花辰公路帮洞泾镇连起来。市级松江工业区、国家级上海松江出口加工区侪勒垃中山街道里向。

## 参考

* 官方网站
# 陈家镇（上海市）

2008年5月，从陈家镇看伊辰光勒垃造个上海长江隧桥
**陈家镇**（崇明說話：Dzen Ka Tsen）勒中国上海市崇明区顶东南丄，东面是新海镇个崇明东滩，南面长江入海口，西面是中兴镇、北面是东平镇前哨新村居委会。上海长江隧桥崇明出口就勒陈家镇里向。面积94.9平方公里。户籍人口6.02万人，外头人1.51万人（2025年）。

## 历史

1995年陈镇乡撤乡改镇，改名陈家镇。1994年3月份，裕安乡撤乡改镇，改名裕安镇。

2000年底，本来个陈家镇搭裕安镇歸併建立新个陈家镇。

## 行政区划

陈家镇有21個村民委員會，10個居民委員會，統共359個村民小組（2023年）。那末有28個村、居：

裕鸿佳苑第一社区居委会、瀛陈居委会、裕弘居委会、裕鸿佳苑第三社区居委会、裕鸿佳苑第四社区居委会、裕鸿佳苑第二社区居委会、裕鸿佳苑第七社区居委会、立新村村委会、瀛东村村委会、新桥村村委会、东海村村委会、铁塔村村委会、朝阳村村委会、奚家港渔业村村委会、协隆村村委会、陈南村村委会、陈西村村委会、八滧村村委会、先锋村村委会、裕丰村村委会、裕安村村委会 、鸿田村村委会、裕北村村委会、花漂村村委会、展宏村村委会、晨光村村委会、裕西村村委会搭德云村村委会。

## 外头链接

* 崇明区陈家镇国土空间总体规划（修改）(2021-2035)（含近期重点公共基础设施专项规划）
* 上海市崇明区陈家镇郊野单元（村庄）规划（2017-2035年）
# 安亭镇

**安亭镇**，是上海市嘉定区个一隻镇，勒垃嘉定区西南部，是上海“一城九镇”城市规划里向个一座卫星城。伊西临江苏省昆山市，南接青浦区白鹤镇。2009年2月拿黄渡镇喫脱以后，总面积有89.29平方公里，户籍人口8.39万人（2008年）。

## 历史

安亭镇勒垃明正德年间形成，因古制“十里一亭”而得名。1958年，上海市政府决定勒垃安亭镇起工业区，造工厂。1959年，上海市当局拿安亭镇定位成汽车城。1971年10月，一机部让上海客车厂拿新厂移交畀上海汽车厂。1984年，德国大众汽车勒垃安亭投资起合资企业生产汽车，后些来上汽集团也搬过来，成就安亭个“汽车城”。2004年6月份造好个上海国际赛车场会得举办F1中国大奖赛个比赛。

1966年，上海国棉十七厂个王洪文等红卫兵造反派勒垃安亭𢴳脱沪宁铁路廿個钟头，史称“安亭事件”。

1987年4月，安亭镇喫脱安亭乡。2000年9月，拿方泰乡併脱，2001年11月份，因为造上海国际汽车城，原青浦区白鹤镇西元村等5隻村组地块划畀安亭镇，2009年，上海市政府批准嘉定区撤销安亭镇、黄渡镇，成立新个安亭镇。

## 参考信息

维基共享资源里向寻得着搭该篇文章搭界个多媒体资源：
**安亭镇 安亭镇官方网站档案，存勒互联网档案馆当中。（2018年10月5号）
* 嘉定县志·安亭镇档案，存勒互联网档案馆当中。（2019年7月2号）
# 川沙新镇

**川沙新镇**，是中国上海市浦东新区下辖个一个镇，2005年12月2号原川沙镇搭机场镇合并，当时面积139.73平方公里。同时建立川沙功能区域。

川沙新镇中心区域本来是川沙县个城厢镇，后川沙县合成浦东新区，变成浦东新区下头个镇。

## 行政区划

川沙新镇下头个村民委员会搭居民委员会有：

城西居委会、侨光居委会、南市居委会、临园居委会、园西居委会、西市居委会、川北居委会、新川居委会、南桥居委会、东市居委会、城南居委会、曙光居委会、桃园居委会、新德居委会、普新居委会、黄楼居委会、妙华居委会、妙境居委会、天乐居委会、明珠居委会、新苑居委会、华盛居委会、妙兰居委会、沙田居委会、申华居委会、玉宇居委会、妙龙居委会、玉兰居委会、妙城居委会、妙港居委会、万馨居委会、翔云居委会、舒馨居委会、鹿城居委会、鹿新居委会、华宇居委会、川迪第一居委会、川迪第二居委会、川迪第三居委会、馨宇居委会、太平村村委会、柴场村村委会、虹桥村村委会、南高桥村村委会、城南村村委会、妙境村村委会、长丰村村委会、对面村村委会、湾镇村村委会、杜尹村村委会、高桥村村委会、长桥村村委会、储店村村委会、新浜村村委会、吴店村村委会、八灶村村委会、牌楼村村委会、七灶村村委会、纯新村村委会、新春村村委会、杜坊村村委会、界龙村村委会、栏杆村村委会、黄楼村村委会、金家村村委会、棋杆村村委会、赵行村村委会、和平村村委会、大洪村村委会、民利村村委会、会龙村村委会、新吉村村委会、其成村村委会、七星村村委会、民义村村委会、汤店村村委会、鹿溪村村委会、连民村村委会、陈桥村村委会、果园村村委会、新虹居委会、德馨居委会、佳华居委会、虹馨居委会、虹宇居委会、南佳居委会、陈行村村委会、华路村村委会。
# 朱泾镇

**朱泾镇**勒垃上海市西南部，金山区北部重镇，老底子金山县城，县人民政府所在地，勒垃金山经济文化发展中占有重要的地位。镇域面积75.67平方公里，西面是枫泾镇，东面隔开张泾河是亭林镇，南面是吕巷镇，北面隔开大、小泖港是松江区泖港镇。

## 行政区划

### 区划调整

1978年，朱泾镇境域东到掘石港，东面是新农乡，西、南、北面侪是朱泾乡，面积只有1平方公里。1995年，金山县政府决定拿新农乡个三浜、长浜、幸福3隻村划畀朱泾镇，建仙居村。2000年7月份，上海市政府批准撤销朱泾镇搭仔朱泾乡建制，建立新个朱泾镇。2002年12月份，金山区政府决定拿新农镇个幸福、新范2村划畀朱泾镇，建立朱泾工业园区。2005年3月份，上海市政府批准金山区镇域调整方案，朱泾镇帮新农镇合併，变成乃朝新个朱泾镇。

### 乃朝个区划

朱泾镇下头有18隻居民委员会搭仔11隻村民委员会：东林居委会、罗星居委会、新汇居委会、广福居委会、西林居委会、南圩居委会、临源居委会、临东居委会、北圩居委会、钟楼居委会、凤翔居委会、金龙居委会、浦银居委会、塘园居委会、金汇居委会、金来居委会、红菱居委会、众安居委会、民主村村委会、大茫村村委会、待泾村村委会、秀州村村委会、新泾村村委会、万联村村委会、长浜村村委会、五龙村村委会、慧农村村委会、牡丹村村委会、温河村村委会。

* 官方网站
# 张堰镇

**张堰镇**，来勒上海市金山区中部，历史丄叫伊“浦南首镇”。伊西面、北面是吕巷镇，东面是金山工业区帮山阳镇，南面金山卫镇。镇域面积35.15平方公里，户籍人口2.90万人（2008年）。2006年，伊成为国家卫生镇、中国经济文化名镇，2008年被评为全国百佳历史文化名镇。

## 行政区划

张堰镇下头有得箇星居委会搭村委会：

东风居委会、解放居委会、富民居委会、留溪居委会、旧港村村委会、桑园村村委会、甪里村村委会、鲁堰村村委会、百家村村委会、秦望村村委会、秦山村村委会、秦阳村村委会、建农村村委会

* 官方网站
# 新河镇（上海市）

新河镇
**新河镇**，是中华人民共和国上海市崇明区个隻乡镇级行政单位，面积57.25平方公里，户籍人口4.8万人（2008年）。1986年，新河镇成为全国500隻小城镇试点镇之一。

## 历史

### 名字个来源

新河镇勒垃明朝万历年间是**吴家沙**，传说话么明末清初有顾、闵、周三姓人家来箇地方开垦种地开集市，叫**顾闵周镇**。清初，顾闵周镇因为镇里向有条新开河直通长江，改名“**新开河镇**”，也叫“**新河镇**”。

### 集镇风貌

新开河镇是方圆十里里向唯一个大集镇。勒垃崇明，一向有“金油车桥、银堡镇，铜新开河、铁浜镇”个讲法，还有“桥、庙、堡、浜、新、化、陈”七大镇个讲法。

新河镇个店主要集中勒东大街、解放街、西大街东段，老底子啥店侪有，邪气闹猛。

## 参考
# 松江经济技术开发区

**国家级上海松江经济技术开发区**是中华人民共和国上海市松江区沪杭高速公路南面隻企业园区、国家级经济技术开发区，好分成松江工业区、新桥分区、车墩分区、松江科技园区、国际中小企业城、石湖荡分区咾啥个多隻区域。

## 历史

1992年5月份，松江区、上海市政府编制松江工业区发展规划，同年7月底开始造基础设施，一开始计划造5.75平方公里个园区。2000年4月份、2003年3月份分别成立**松江出口加工区**A区及B区。2013年7月10号，松江工业区升级称松江经济技术开发区。2018年9月份，松江出口加工区成为综合保税区。

## 参考

* 官方网站
# 紫竹国家高新技术产业开发区

紫竹国家高新技术产业开发区
**紫竹国家高新技术产业开发区**，简称**紫竹国家高新区**、**紫竹高新园区**，是中华人民共和国个国家级经济技术开发区，勒垃上海市闵行区南部，2001年9月12号批准造个，2002年6月25号奠基。高新区依靠上海交通大学、华东师范大学发展集成电路、软件、新能源、航空、数字内容、新材料、生命科学咾啥个科技产业，定位是“东方硅谷”。
# 上海浦东康桥工业园区

**上海浦东康桥工业园区**是中华人民共和国上海市浦东新区隻产业园区，总面积26.88平方千米，1992年5月份成立，一开始叫**康桥工业区**。1994年8月份，升级成上海市级工业区。2006年3月份，改名**上海浦东康桥工业园区**。上海浦东康桥工业园区是**康桥工业园区管理委员会**负责管理个，**上海浦东康桥 (集团) 有限公司**负责招商引资。

## 参考
# 上海南汇工业园区

**上海南汇工业园区**勒垃老底子南汇区中部，1994年8月成立个，一开始规划面积9.6平方公里，主要是勒垃宣桥镇。2004年，南汇工业园区规划用地面积扩展到西起沪芦高速公路，北面到卫星港，东面到西乐路，南面到区界、大叶公路，当中畀大治河拆成南北两部分，总面积27.9平方公里，当中大治河望北部分12.51平方公里，大治河望南部分15.39平方公里。2006年3月份，上海南汇工业园区升级成市级工业开发区。

## 参考
# 东方美谷

**東方美谷**（英語：The Oriental Beauty Valley），来勒中國上海市奉賢區金海街道，是隻生物科技园区，本来叫**奉贤现代农业园区**，1996年以县级金汇农业园区个名义设立，2000年成为市级农业园区，2001年成立管委会。园区北起大叶公路、南至浦南运河、西起沪金高速公路，东至金汇港，占地18.49平方公里，化妆品生產、生物医药产业是伊个主导产业，是长三角地区规模顶大个健康美丽产业集群。2009年分别畀国家发改委、中华人民共和国商务部搭中华人民共和国科学技术部定义是“国家生物产业基地”搭“国家科技兴贸创新基地(生物医药)”。2015年，奉賢區正式提出東方美谷箇块牌子，開始大力發展美丽健康产业。2017年，中国轻工业联合会搭中国香料香精化妆品工业协会畀东方美谷中國唯一个“中国化妆品产业之都”称号。

## 参考

## 外头链接

* 東方美谷档案，存勒互联网档案馆当中。（2019年8月16号）
# 上海富盛经济开发区

**上海富盛经济开发区**，老底子叫**上海富盛私菅经济开发区**，勒垃上海市崇明区新河镇西部，东面是新河镇、西面是城桥新城、南面长江、北面到团城公路，总规划面积5.91平方公里，是市级开发区，主导产业是船舶制造配套制造、现代通信技术工程、生物科技工程、金融服务、文化体育、健康医疗咾啥个。

## 历史

1994年6月8号，经崇明县人民政府同意，上海市农委批准建立集内外资一体个多种经济並存个县级开发区**上海富盛私菅经济开发区**，是崇明县第一家县级开发区，伊個辰光是新河镇镇政府管辖个。伊辰光，上海富盛私菅经济开发区东到新河镇个新申公路、西贴东平河接城桥镇、南面是长江、北接陈海公路，规划总用地11.79平方公里。1996年3月份（也有讲是1998年10月14号个）改成现在迭隻名字。1999年，上海富盛经济开发区畀上海市农委、上海市工商局评为“上海市管理规范小区”。

2001年12月29号，上海市崇明县机构编制委员会发文进一步规范崇明县县级园区个机构设置，上海富盛经济开发区管理委员会转到崇明县政府直接领导，下头有上海富盛经济开发区管理委员会办公室，建立**上海富盛经济开发区开发有限公司**。2003年4月份，经上海市科委搭崇明县政府个批准同意，上海富盛经济开发区成为上海市光电子产业园区。2006年，经国家发展改革委审核认定，**上海富盛工业园区**升级成市级经济开发区，主要发展光电子、港口机械、船舶制造配套产业。2010年，工业区范围进行调整，北面边界从陈海公路向南改到团城公路，开发区规划面积也调整到5.91平方公里。

## 参考
# 提篮桥街道

**提篮桥街道**是中国上海市虹口区一只已经撤销脱个街道办事处，勒拉虹口区东南部，东到大连路、杨树浦路、秦皇岛路，南到黄浦江、苏州河，西到吴淞路，北到海宁路、周家嘴路，辖区面积3.45平方公里。户籍人口17.82万人（2009年）。街道里向，上海轨道交通4号线有大连路站、杨树浦路站两站。

2018年1月更名为北外滩街道，並增加面积。

## 参考
# 广场公园

**广场公园**，老底子叫**延中绿地**，是中华人民共和国上海市黄浦区帮静安区个公园，面积28公顷。广场公园好分成始绿园、春之园、感觉园、嗅觉园、地质园、触觉园、干河园、芳草园、视觉园、听觉园、味觉园、自然生态园、音乐园、大树主题广场、市民林等区域。箇地方老底子是棚户区，2001年6月28号，公园造好开放。

## 参考
# 南园公园

**南园公园**，貤叫**南园滨江公园**，是中华人民共和国上海市黄浦区一座公园，来勒黄浦江边，面积15838平方米。箇𡍲原先是闽南同乡泉漳会馆搭泉漳中学，俗称南园。1957年10月15号，箇𡍲改造成公园，公园沿用南园箇只名字。1960年9月，公园转变成卢湾区副食品公司个飼料加工厂，停止对外开放。1964年6月1号，南园公园恢复公园功能，重新对外开放。1965年6月份，因为公园附近修打浦路隧道，南园公园又关脱，1979年6月11号开园。

## 参考
# 漕溪公园

**漕溪公园**是中华人民共和国上海市徐汇区一座公园，勒拉漕溪路上，面积3.13平方米。箇块地方一开始是棉纺主曹启明家族个坟登登搭仔祠堂，1935年起叫曹家花园。箇块地方先后有日军搭仔中华民国国军驻扎。1957年10月份，箇块地改造成公园，正式对外开放，叫漕溪公园。目前公园里向个门楼还为墓园个建筑留存。

## 参考
# 桂林公园

| 黄家花园旧址 |
| --- |
|  |
| 上海市文物保护单位 |
| 所在 |
上海市徐汇区 |
| 分类 |
近现代重要史迹及代表性建筑 |
| 时代 |
1934年 |
| 编号 |
8-13 |
| 登录 |
2014年4月4号 |
|

 |

**桂林公园**垃拉中华人民共和国上海市徐汇区桂林路128号，占地3.55万平方米。1929年造个，本来是上海青帮耆老黄金荣先生个私人宅院，貤叫黄家花园。
# 光启公园

徐光启墓
**光启公园**勒拉上海市徐汇区南丹路，原名**南丹公园**，1983年为仔纪念徐光启逝世350周年咾改为现名，园内主体建筑是徐光启墓。2003年，上海现存顶古老个民居南春华堂因抢救性保护搬迁到第搭，辟为徐光启纪念馆。光启公园地处上海主要商业区之一个徐家汇，附近有徐家汇圣依纳爵主教座堂、天主教上海教区主教府、中国科学院上海天文台、上海市气象局、徐汇区政府大楼、上海轨道交通徐家汇站。

## 徐光启墓

**徐光启墓**是明末科学家、思想家、政治家、军事家，天主教教友领袖搭护教士，礼部尚书兼文渊阁大学士徐光启（1562年4月24日－1633年11月10日）搭渠拉部分亲眷个墓地。

徐光启家族墓地勒垃2条河浜（肇嘉浜搭法华泾）个汇合处，附近后首来形成村落，称为徐家汇。1842年天主教耶稣会重新来华以后，垃1847年选中徐家汇建立江南传教区个总部，陆续建成一系列教会机构，形成一大片教会区。1914年，徐家汇以东地区并进上海法租界，盖咾徐光启墓所在个教会区也就自然融入了上海市区。1990年代以后，搭徐光启墓贴隔壁个徐家汇地区迅速演变为上海顶主要个商圈之一，陆续开设交关商店，矗立起交关高层建筑。

崇祯十四年（1641年），徐光启归葬于上海。墓地共十个墓穴，葬有徐光启、夫人吴氏搭伊四个孙辈夫妇。墓地附近形成村落，后称为徐家汇。光绪二十九年（1903年），天主教江南代牧区在徐光启受洗三百周年之际，重修了墓地。1933年徐光启逝世三百周年，墓地又获重修。抗日战争期间，墓地荒废成为菜畦。1957年，上海市文化局重修徐光启墓，复建十字架基台，将渠列为上海市文物保护单位。“文化大革命”个辰光，墓地个牌坊、华表遭到破坏。1978年墓地重辟为南丹公园，此后陆续修建了一系列纪念物。1983年徐光启逝世350周年，**南丹公园**改名为**光启公园**。1988年，徐光启墓畀中华人民共和国国务院列为全国重点文物保护单位。2003年12月，徐光启墓修复工程竣工，恢复了1903年个墓制。

徐光启墓占地300平方米，高2.2米，是椭圆形大墓。墓前立有石碑、十字架，石人、石马、华表搭石牌坊。墓碑是数学家苏步青手书“明徐光启之墓”。石牌坊刻有对联：“治历明农百世师经天纬地，出将入相一个臣奋武揆文”。墓东侧为碑廊，刻有徐光启手迹、查继佐撰《徐光启传》搭程十髮临摹个徐光启画像。

## 南春华堂

徐光启纪念馆
上海现存顶古老个民居**南春华堂**原位于徐汇区梅陇路南春华堂5号，2003年经抢救性保护搬迁到光启公园咾辟为**徐光启纪念馆**。南春华堂是明弘治末年到正德年间造个，距今已有500多年的历史。

## 徐光启纪念馆

**光启公园**里向徐光启墓旁边个徐光启纪念馆里个徐光启雕像
徐光启纪念馆回廊石刻：《刻〈几何原本〉序》个第一句闲话（徐光启手迹集字）
南春华堂院里向回廊陈列石刻名人题词搭徐光启手迹。陈列室门前头有一座徐光启雕像。

* 徐家汇：徐家汇圣依纳爵主教座堂
* 徐光启
# 衡山公园

**衡山公园**来勒中国上海市徐汇区广元路、衡山路、宛平路口，面积1.19万平方米（也有讲1.49万平方米），是免费公园。一开始，箇只公园是1926年法租界公董局造个，叫“贝当花园”，1943年改成现在箇只名字。1965年，为咾造地铁1号线，公园关脱，来勒地底下头试挖地铁隧道。1987年，公园整修结束，恢复开放，1991年又来勒公园里向造了只沈钧儒个铜像。公园里向个绿化基本保持原先个布局，三株百年香樟，两株来勒大门西面，一株来勒园东面树丛里向。公园中央有上千平方米个大草坪，乔木、草坪、灌木、花卉组成各色景观。

## 参考
# 海粟绿地

**海粟绿地**是勒垃中華人民共和國上海市长宁区延安西路、凯旋路个一块开放式绿地，老底子叫**凯桥绿地**、**凯桥公园**。當地原先是居民区，动迁以后2001年底开园。該綠地有5個出入口，而且南北長、東西狹窄。2016年3月4号夜里向，为咾迎接刘海粟美术馆新馆开馆，改名**海粟绿地**。

## 参考
# 天山公园（上海市）

**天山公园**是上海长宁区个一座绿地公园，勒垃延安西路凯旋路路口。

## 历史

1958年,为咾填脱法华浜，勒现在公园个地方挖仔交关土，形成只赛过葫芦个人工湖，叫葫芦湖，勒湖边浪种树开公园。1959年国庆节开园，叫伊**法华公园**。1965年改叫**长宁区国防体育公园**。1975年开始叫**天山公园**，周谷城题个字。

1977年造仔碧波廊。1984年，堆出嵘山、峦山。峦山勒葫芦湖北面，是全公园顶高个地方，山丄个亭子一开始叫山色亭，1989年为咾纪念长宁区同日本大阪府建立友好城市一周年，勒亭子下头立仔块石碑，还开仔一片樱花林，山色亭故咾改叫櫻花亭。嵘山勒垃葫芦湖东面，50米远，高5米。石级纵横交错，太湖石围成个树坛高低错落，种有梓树、白榆、女桢咾啥个乔木，山下头种有油橄榄、蚊母、丝兰咾啥个。1985年，又造仔湖光榭搭仔风光岛。

## 园内景观

天山公园东门
现有面积6.8万平方米，当中水域面积1.67万平方米，草地面积1.24万平方米。乃朝天山公园免费向游客开放。

### 荷花池

荷花池
面积约400平方米，池水同葫芦湖通勒，里向种有荷花，设有哪吒闹海、鲤鱼喷水石雕。西南面有只钢筋混凝土结构个六角荷香亭，绿颜色琉璃瓦攒尖顶，翘角、顶上有石荷花，面积16平方米。亭子里向有石头椅子，木头扶手。亭子三面临水，西面是钢筋混凝土平台。池子东北顶头有座石拱桥，长30米，宽6米，勒桥丄好看荷花池搭仔湖岸边个景色。

### 葫芦湖

葫芦湖
勒垃公园中东部，面积1.67万平方米，建园一开始是葫芦形个，故咾叫箇個名字。湖东部有只风光岛，面积1100平方米，到处是水杉、木芙蓉。

### 烈士纪念碑

勒垃石拱桥南部，纪念长宁区参加对越自卫反击战牺牲个烈士。碑体是白玉兰花形，高6.1米，用花岗石堆叠个。纪念碑周围种个是栀子花、桂花、茶花、海棠咾啥个。

### 嵘山、峦山

两座山勒葫芦湖东面。嵘山高5米，用石块堆叠出来个。峦山是嵘山向北个延伸，堆土出来个，顶浪向是山色亭，面积16平方米。1989年，勒峦山边造纪念碑，碑高1米，阔0.4米，高头刻有“大阪府枚方市、上海市长宁区友好城市交流提携周年纪念”字样，周围种樱花树，拿山色亭改名叫樱花亭。

### 碧波廊

勒垃湖东南面，是亭廊榭台组合建筑，钢筋混凝土结构，磨石子地坪。

### 湖光榭

勒垃湖北端，同碧波廊隔了只湖，是榭、亭钢筋混凝土结构组合建筑。

### 牡丹园

牡丹亭
2014年改造个，全园有三处牡丹花坛，种植总面积约1100平方米，各色牡丹花卉十几种。牡丹园里向仿古“牡丹亭”是2014年造个，木结构，绿色琉璃瓦攒尖顶。

* 育音堂，原天山公园小白楼改造出来个
* 上海艺术品博物馆，勒垃天山公园里向

## 参考

* 天山公园介绍- 《上海市园林志》
# 虹桥河滨公园

**虹桥河滨公园**勒垃中华人民共和国上海市长宁区长宁路2080号，三星级公园，2003年10月份造个，2004年1月份造好开放。公园占地约25600平方米，绿化面积2100平方米，里向有亲水平台、篮球场、排污泵站、公厕、多幅浮雕：白渡桥、自来水桥、四川路桥、福建路桥、宝成桥、长宁站、英租界、码头工人、黄包车。公园门口隻浮雕，叫《瞬间》，代表9位上棉廿一厂旧址员工。2018年打通Doho创意园到虹桥河滨公园原有个围墙，苏州河健身步道正式连通开放。

## 参考
# 华山儿童公园

**华山儿童公园**勒垃中华人民共和国上海市长宁区华山路1575号，华山绿地隔壁，周谷城题词个，1952年造个。箇家公园是三星级公园，占地面积2800平方米，绿化比率百分之70。公园里向个有两块儿童游乐场，南面个面积140平方米，北面个面积约90平方米，有得滑梯、跷跷板。

1950年伊批复成公园用地，1950年6月12号开工，1952年5月1号造好开放，对儿童开放。1983年第二季度进行过改造。1999年也改造过，增加90米长歌鹅卵石健身步道。现在属于长宁园林管理所。

## 参考资料
# 水霞公园

**水霞公园**勒垃中华人民共和国上海市长宁区仙霞路505号，是一家三星级公园，1987年划成公园，叫水仙公园，1992年造好开放改名水霞公园，占地面积9932.24平方米，绿化面积7439.6平方米，水面积2264平方米。公园里向有得160米个小山坡。2003、04年搭仔2016年侪进行过改造。

## 参考
# 新泾公园

**新泾公园**勒垃中华人民共和国上海市长宁区天山西路455号（北门），2001年造个，2002年4月20号造好开放，占地2.23万平方米，里向有羽毛球、篮球场地儿童滑梯，绿化面积百分之80，植树节个辰光好认养绿化，公园造好以后改写周围呒没大型绿地个历史。公园经历过多埭改造，上海世博会个辰光增种树木、2015年增加舞池广场个民俗元素戏剧脸谱，2017年改造增加红枫、羽毛枫、银杏等秋色叶树种。公园同时还是长宁区新泾镇个应急避难场所。
# 临空滑板公园

**临空滑板公园**，简称**滑板主题公园**，勒垃中华人民共和国上海市长宁区临虹路7号（临空园区里向），2019年1月份造好个，佔地面积24361平方米，绿化面积16955平方米，2019年10月份正式对外开放，里向有专业滑板区域，包括一隻专业滑板场外加四隻迷你滑板场，还有50米长个亲水平台绿带。2020年8月15号，临空滑板公园进行头一场活动（2020年上海市青年滑板联赛）。
# 长宁虹桥体育公园

**长宁虹桥体育公园**又叫**虹桥体育公园**，是中华人民共和国上海市长宁区一座体育公园，勒垃天山西路以北、绥宁路以东、北翟路高架以南、上海外环线以西，总建筑面积超过40000平米，分成地上地下两部分。地上是绿地，约13万平方米。地下是体育中心馆、游泳馆、商业广场。体育中心馆约8064平方米。2019年12月10号，公园正式命名。2020年10月1号，长宁虹桥体育公园地面绿地正式开放。

## 参考资料
# 青春小游园

**青春小游园**，老底子叫**虹桥小游园**，勒垃中华人民共和国上海市长宁区虹桥路虹梅路路口，占地面积13260平方米，1987年造个，1998年改名青春小游园。2019年改建以后，新增长324米、宽1.2米健身步道、草坪灯、景观灯。为咾解决公园里向深水池个水质污染，拿水池深度控制勒50-60公分，同时维护公园里向原有个两座亭子。

## 参考
# SW匝道绿地

**SW匝道绿地**，貤叫**延天绿地**，勒垃中华人民共和国上海市长宁区延安西路中山西路路口，隔壁是天山公园，占地17000平方米，绿化面积达百73%。绿地是1997年动迁以后，同SW匝道一道造起来个，里向个植物好认养，还有上海长宁园林绿化建设有限公司、厕所、篮球场、原天山电影院迁过来个高15米个“飞天”雕塑。
# 静安雕塑公园

**静安雕塑公园**勒垃上海市静安区石门二路街道，是一家雕塑公园。公园东到成都北路，南到北京西路，西到石门二路，北到山海关路，占地约6.5万平方米。公园一期建设面积30000平方米，2007年10月份开工个，2008年造好。2010年4月份，公园二期项目造好开园，2015年4月份，公园里向个上海自然博物馆正式对外开放。

## 参考
# 闸北公园

| 宋教仁墓 |
| --- |
|  |
| 上海市文物保护单位 |
| 所在 |
上海市静安区 |
| 分类 |
近现代重要史迹搭仔代表性建筑 |
| 时代 |
1914年 |
| 编号 |
2-12 |
| 登录 |
1981年8月25号 |
|

 |

| 钱氏宗祠 |
| --- |
|  |
| 上海市文物保护单位 |
| 所在 |
上海市静安区 |
| 分类 |
近现代重要史迹搭仔代表性建筑 |
| 时代 |
1927年 |
| 编号 |
8-40 |
| 登录 |
2014年4月4号 |
|

 |

**闸北公园**是中国上海市静安区个一所绿地公园。伊一开始是宋教仁墓园，後来改造成公园，经历整修扩建多埭。1946年6月份改名字成**教仁公园**。1950年5月28号，隻名字改成功**闸北公园**。'文化大革命个辰光，宋教仁墓畀人拆脱，1980年代重新拿伊造起来。

## 参考
# 交通公园

**交通公园**是中华人民共和国上海市静安区个一座公园，名字从交通路来个，面积1.57公頃。箇地方原本是棚户区，淞滬会战箇辰光日军轰炸光仔么，後来又重造起来。1953年，棚户区失火，後些来么改造乘交通公园，1954年元旦，公园造好开放。1978年，重建以后个公园重新开放。2008年，公园大修。

## 参考资料
# 永和公园

**永和公园**是勒垃中华人民共和国上海市静安区汶水路原平路路口个一座社区公园。1990年代，闸北城投公司勒永和路地区开发造永和公园，伊个辰光定位是社区集中配套绿地。2019年1月份，静安区绿化管理中心决定对永和公园进行改造。2019年5月27号，永和公园改造完成重新开放，总面积拓宽到14510平方米。改造后个公园主题是“春花秋色”，沿高架一侧种防护林带隔音，增设弗少功能性设施。

## 参考数据
# 精武体育公园

公园里向个霍元甲铜像
卡丁车赛车场拆脱以後，来勒原地造个篮球场
**精武体育公园**，老底子叫**曲阳公园**，勒拉中华人民共和国上海市虹口区，面积67337平方米，1997年12月31号对外开放。2013年12月9号，上海精武体育总会勒拉箇𡍲举办精武文化研究中心成立仪式，拿伊个名字从曲阳公园改成功“精武体育公园”。

公园里向本生有只卡丁车赛场，后些来因为环境污染搭仔噪音问题，来勒2017年拆脱哉，改造成隻叫“春华秋实园”个休闲绿地。

## 参考
# 上海和平公园

**上海和平公园**是上海市个一家大型公园，常称为和平公园，老底子也用过像“**榆篮公园**”、“**提篮公园**”咾啥个名字，拉1958年建成。垃拉大连路1131号，杨浦区搭虹口区交界处。1959年10月1号，公园里向造仔一座和平鸽个石雕，故咾叫和平公园哉，弗过箇個石雕勒拉文化大革命个辰光畀人敲脱哉。2020年12月30号开始，和平公园闭园改造，拿里向个动物园搬脱，变成功只城市公园，围墙拆脱，24钟头免费开放。
# 四川北路公园

四川北路公园个石刻
**四川北路公园**是一座来勒中国上海市虹口区四川北路街道四川北路1428号个绿地公园，2002年1月份动工，同年9月份造好开放，占地4.2万平方米。公园个东北角隔开虹口港是爱思儿童公园。公园是开放式绿地，全天24小时免费开放。

## 公园设施

### 中共四大纪念馆

中共四大纪念馆来勒四川北路公园中央，2011年动工，2012年9月7号开馆。四大纪念馆跟中共一大、二大纪念馆一道是国家5A级旅游景区。

### 海派文化中心

海派文化中心来勒中共四大纪念馆建筑里向，由纪念馆运营，名义丄是独立个展览馆，2017年6月15号开放，是上海第一座叫“海派文化”个展览馆。

### 地下停车场

来勒公园地底下头，面积约15000平方米，有306隻车位。箇隻停车场畀上海市第一人民医院职工错峰共享停车。

## 參考资料
# 爱思儿童公园

公园2号门
**爱思儿童公园**，貤叫**海伦儿童公园**，是中华人民共和国上海市虹口区一隻公园，也是上海目前唯一一隻儿童公园。1953年6月1号，公园正式对外开放。1995年，爱思旅行用品公司投资改造箇隻公园。2001年底，因上海轨道交通4号线建设，公园关脱哉。2015年6月1号，公园恢復开放。

## 参考
# 霍山公园

霍山公园
**霍山公园**是中国上海市虹口区一座公园，本名**司德来公园**、**舟山公园**，来勒虹口区东南部提篮桥街道霍山路（本名汇山路）118号，面积0.37万平方米（5.5亩），坐南朝北，正门来勒舟山路霍山路丁字路口，正对舟山路。

该公园本来是上海公共租界东区一座公园，1917年8月份个辰光由租界工部局开辟个，叫伊司德来公园（Stljdley Park）。1921年改叫舟山公园。1931年对华人开放。汪精卫政府收回租界以後，1944年6月23号改成现在箇隻名字。

2004年，霍山公园变成虹口区文物保护单位。

## 参考
# 昆山公园

**上海昆山公园**勒拉中華人民共和國上海市虹口區昆山路塘沽路。

伊原本是块水凼。清朝光绪十八年（1892年），公共租界工部局为咾造西童女书院，那虹口昆山路、文监师路（塘沽路）个地圈下来。学堂造好以後，挺下来个空地建了隻公园，拿水凼填没脱。1895年（貤有讲是1898年7月19号个）公园对外开放，叫**昆山儿童公园**（貤有讲叫**虹口公园**个），里向有秋千、跷跷板咾啥。公园造好个辰光，规定华人弗得进公园。1934年7月20号开始，租界里向个公园，除脱南阳路儿童公园，侪对华人开放。1937年8月14号，淞沪会战，公园关脱，1940年重新开放。1945年上半年，日军勒拉公园里向修防空洞搭仔蓄水池，公园畀伊拉破坏脱。

1950年1月份，公园免费对外开放。文革个辰光，昆山公园又因为修防空洞畀人破坏脱。后些来，公园东南角造仔虹口图书馆，西南角造仔虹口少年宫，公园基本浪向侪畀喫脱哉。1980年开始，当局拿挺下来个空地重造公园，还是叫伊昆山公园，免费对外开放。

2018年11月份，昆山公园二期改扩建工程完工。二期扩建范围西到百官街，东到乍浦路，北到昆山路，南到塘沽路，面积从一开始个3024平方米扩大到5339平方米，围墙也拆脱哉，24钟头开放。

## 参考
# 波阳公园

**波阳公园**勒垃中华人民共和国上海市杨浦区，全园面积9000平方米，东到贵阳路，西到上海市杨浦区中心医院，北面是波阳路，南面贴隔壁海州路。公园名字从波阳路来个。

## 历史

1930年，上海公共租界工部局勒乃朝波阳公园个地方买仔土地，计划造**乔敦公园**，一直呒没造。1944年6月3号，上海市工务局拿乔敦公园基地改造成**鄱阳苗圃**。1946年初，上海市政府拿鄱阳苗圃、平凉苗圃合并成**第五苗圃**。1948年，第五苗圃部分地变成上海第二劳工医院。1951年，上海市人民政府决定拿第五苗圃原鄱阳苗圃个部分改造成公园，上海市工务局园场管理处造园科负责公园个绿化设计，1952年5月份对外免费开放。

文化大革命个辰光，公园里向砌窑烧砖，构筑地下防空工事。1973年，恢复公园原本功能，增加售票亭，铺设水泥路，开辟儿童游戏区。1977年，公园重修工作完成以后再开放，改成收费制，后来再变成免费个。

## 参考
# 松鹤公园

**松鹤公园**勒垃中国上海市杨浦区四平路街道抚顺路240号，东到杨树浦港，南到抚顺路。全园面积1.28万平方米。

## 历史

松鹤公园所在地原先是座私人花园**陈四房花园**，后来收归国有。1958年，抚顺路以北部分改造成**兰州苗圃**。1984年，上海市基本建设委员会决定拿伊开辟成一只公园，由上海市园林设计院负责绿化设计，杨浦区园林管理所、中国人民解放军空军上海基地空军部队一道施工。1985年6月19号，公园动工，1986年9月26号竣工，同年10月1号开放。宋日昌题个公园个匾额。原先认为箇只公园个主要游客会得是老年人，故咾以“松鹤延年”取名松鹤公园。

2024年下半年，松鹤公园拿沿咾抚顺路个围墙侪拆脱。

## 参考
# 四平科技公园

**四平科技公园**是中华人民共和国上海市杨浦区一只公园，来勒杨浦区中山北二路搭杨树浦港北面，四平路西面，四平路1777号，贴咾河边狭长一条，面积70329平方米。公园里向有1000株乔木搭17000株花灌木。因为公园附近有复旦大学、同济大学等高校搭仔科技企业办公场所，故咾叫四平科技公园，公园里向并没科技主题个建筑物。公園来勒2002年3月28号开工，2003年12月30号完工。

## 参考
# 新江湾城SMP滑板公园

**新江湾城SMP滑板公园**勒垃中华人民共和国上海市杨浦区新江湾城淞沪路2100号，是座滑板公园，2005年9月28号造好开放，是中华人民共和国第一座极限运动主题个公园，造好个辰光是世界顶大个滑板公园。

## 简介

新江湾城滑板公园是SMP公司帮上海城投合作建设个，Convic公司设计，占地13700平方米，耗资2500万美元。因为公园勒垃原江湾机场范围里向，建设过程里向还发现弗少弹药。公园有得碗池共享区、U型池挑战区、街板式娱乐区、BMX土坡游乐区四大区域，侪有高中低弗同难度个设施。出于安全考虑，运动者要戴护具上场，运营方提供护具出租、教练指导，看台下头有得急救室。

## 承办赛事

* 上海极限运动挑战赛
* 上海海峡两岸自由式小轮车城市交流赛

## 参考资料

* 临空滑板公园
* 上海市滨江滑板公园
# 延春公园

**延春公园**勒垃上海市杨浦区延吉新村街道，西至营口路，南到延吉三村，北至靖宇东路，面积1.29万平方米，是延吉新村个配套工程。

## 历史

延春公园当地原本是农田个，1981年征地征脱仔么，先后做材料堆场、建筑垃圾堆场。後来计划做公园，上海市园林设计院负责绿化设计，杨浦区园林管理所负责施工。1986年7月份，当地清场。同年10月底，公园开工，1987年9月份竣工，10月1号开放。2024年，延春公园完成公园破墙改造工作。

## 参考
# 叶家花园

**叶家花园**是来勒中華人民共和國上海市楊浦區政民路507号上海市肺科医院里向个园林，是上海市杨浦区文物保护单位，占地面积77.64亩（5.2公顷）。里向有建筑（延爽馆、琉璃阁）、湖石假山（卧龙岗、 伏虎岭）、亭子（四恭亭、金锁亭、吟月亭、回波亭、牡丹亭）、7座桥（四恭桥、玉带桥、羲象桥、匹练桥、金锁桥、晴涛桥咾啥个）、3座岛（小罗浮咾啥）、湖（叶湖）、瀑布（银河倒泻瀑）、3条小河浜、花、树，1923年造好开放个。1950年4月，花园畀上海市卫生局接管。1959年，花園劃畀上海市第一结核病防治院。

## 参考
# 沪太公园

**沪太公园**来勒中华人民共和国上海市普陀区，是隻社区公园，南至新村路，北到沪太路，公园面积1.43万平方米。

公园箇块地原先是农田，西面是河浜搭水塘。1982年，上海市城市规划建筑管理局决定来勒新村路沪太路路口造沪太新村个配套公园，1986年12月份动工，1988年4月15号落成开放，1994年5月1号开始免费入园。

## 參考資料
# 兰溪青年公园

兰溪青年公园
**兰溪青年公园**来勒中华人民共和国上海市普陀区，西临兰溪路，东到花溪路，南面是曹杨一村，北到上海市普陀区中心医院，曹杨新村环浜穿过公园南部，公园面积1.26万平方米。

## 历史

兰溪青年公园當地本来是虬江北岸个农田搭仔墳地。1957年，共青团上海市普陀区委员会发动青年来勒箇埭开辟**共青果园**。1958年，共青果园划比上海市普陀区绿化办公室管理，後些来改种树苗。1965年前后改名叫**普陀区共青苗圃**。1980年，园北部1666.5平方米土地划畀上海市普陀区中心医院。1981年，上海市普陀区人民政府规划造曹杨新村环浜绿化带，當地进仔曹杨新村环浜绿化带规划里向。1982年，當局决定造公园，上海市园林管理局负责总体规划及绿化设计，常熟杨园花草公司负责建设，1984年5月1号落成开放，名字是从兰溪路搭公園前身共青果园来个。1986年，曹杨新村环浜南岸1000多平方米个绿地划畀公园，公園南部造仔围墙，修仔水榭、石拱桥，调整园艺布局。

2017年，上海市普陀区绿化市容局开始对箇家公园进行改造。2018年6月份，公園改造完成，拆脱原先个围墙外加大门，成为全敞开式公园，有5只出入口。兰溪青年公园也成為上海市普陀区头一座24小时开放个公园。

## 参考
# 苏州河梦清园环保主题公园

| 上海啤酒有限公司旧址 |
| --- |
|  |
| 上海市普陀区文物保护单位 |
| 所在 |
宜昌路130号 |
| 时代 |
20世纪30年代 |
| 登录 |
2011年 |
|

 |

**上海苏州河梦清园环保主题公园**是普及环境保护知识、展示苏州河综合治理成就个主题公园，来勒上海市普陀区宜昌路130号，苏州河南岸、宜昌路西面、江宁路桥东面，占地面积8.6公顷，有原上海啤酒厂。2005年6月份造好开放个。

## 参考

* 梦清园
# 普陀公园

**普陀公园**是中華人民共和國上海市普陀区个一個公园，是普陀区顶早个公园，也是普陀区来勒上海内环线里向唯一个公园，佔地13187平方米。原本此地是農田、棚戶區、墳場。1954年，普陀公园对外开放。1991年，普陀公园因上海市合流污水工程施工关脱，1994年，重新开放。2002年又进行一趟改造。

## 参考
# 宜川公园

**宜川公園**是中華人民共和國上海市普陀区一家公園，来勒宜川路93号，占地面积1.88公顷。

## 历史

宜川公园原址是赵家花园个一部分。清朝乾隆年间，浦东赵德嘉搬到新港支河赵园浜南岸（乃朝上海市普陀区宜川路街道）住，种花花草草。伊个后代多数侪种花，先后形成赵园、东赵宅、南赵宅、小南赵宅、北赵宅、赵园后浜等村，统称赵家花园。一开始箇埭生产玫瑰花、腊梅，后来品种增加到菊花、香石竹，对外销售。

中华人民共和国建国以后，1956年赵家花园有花农221户，生产园地21.93公顷，生产花卉571种，市场占有率一度有上海市个40～50％到70％。1956年开始，赵家花园陆续畀征地，变成宜川新村。文化大革命个辰光，赵家花园改种蔬菜，1979年恢复种花木。80年代，赵家花园只挺宜川路洛川路口东南一小块地。

1980年代，为咾解决宜川新村居民个游乐需求，赵家花园阿末一块地畀征地征脱开宜川公园，由上海市园林局设计室颜文武负责规划搭仔绿化设计，上海市园林工程公司等单位施工，投资总额54.5万元，1984年11月份动工，1986年4月16号竣工，同年5月1号开放，名字是从宜川新村来个。赵园浜河道一部分变成宜川公园水面。2004年，宜川公园门口新造了只2581平方米个开放式广场。2005年4月1号，宜川公园开始免费开放。2013年，赵家花园菊花种植技艺成为上海市第四批非物质文化遗产项目。赵家花园个赵家菊花种植传承人来勒2016年11月份个辰光跑到宜川公园开菊花展。

## 参考

* 上海市林业局-宜川公园档案，存勒互联网档案馆当中。（2020年6月9号）
# 武宁公园

**武宁公园**是勒垃中國上海市普陀區个一座两星級公園，勒垃武宁路、中宁路、静宁路、石泉路里向，靠近中宁路站。武宁公园绿化总面积约莫54178平方米，里向种有槭树科植物、蔷薇科植物、木兰科植物、豆科植物。

武宁公园2005年底开始造个，2010年4月造好对外开放。为咾造轨交14号线、武宁路快速化改建工程等重大工程，2016年开始暂停对外开放，2025年1月20号恢复开放。
# 半马苏河公园

**半马苏河公园**是来勒中华人民共和国上海市普陀区苏州河岸线个几块绿地，分一期搭仔二期建设。一期由1号公园、2号公园、3号公园、云岭公园四個公园组成，东到大渡河路光复西路路口，西到真北路，总面积35公顷。二期工程来勒真光路桥西侧，西到上海贸易学校，面积4.6公顷。一期跟二期當中并弗连勒一道，當中隔了只苏州河深隧云岭西综合设施施工区域。

公园个名字“苏河”指个就是苏州河，正好普陀区境内个苏州河岸线长21公里，正好是半程马拉松个路程，故咾伊名字里向有得“半马”箇两個字。

2023年1月28号，半马苏河公园揭幕。2024年2月份，半马苏河公园（岸线公园二期）對外开放。

## 参考
# 建民绿地公园

建民绿地公园
**建民绿地公园**是中华人民共和国上海市普陀区个一只公园，来勒上海内环线、光新路、京沪铁路围成个三角地带里向，面积约4万平方米。公园里向有人工湖、亲水平台、景观架廊、儿童乐园、篮球场。原先箇埭是只叫建民村个棚户区，2010年拆迁，一开始想做边浪小区个配套，後些来改成公园，2018年底公园通过验收，2019年4月份交付使用。

## 参考
# 桃浦中央绿地

**桃浦中央绿地**勒拉中国上海市普陀区桃浦镇。中央绿地里向有中华人民共和国头一座一次成型个3D打印景观桥，搭仔普陀区里向第二高个海拔23米个人造山。

桃浦中央绿地规划面积100万平方米，是中心城区顶大个开放绿地。绿地拢总分三期造，一期工程貤叫北三块工程。二期工程勒拉沪嘉高速北面，面积约莫50万平方米。三期工程貤叫南三块工程。2018年11月3号，古浪路敦煌路一块面积14.5万平方米个桃浦中央绿地北三块一、二标段试运营，开放辰光是每天9:00-16:00。

## 参考资料
# 陆家嘴中心绿地

陆家嘴中心绿地
**陆家嘴中心绿地**是一块垃拉上海市浦东新区陆家嘴核心区域个开放式草坪，具体位置为陆家嘴东路15号，占地10公顷。因渠垃拉核心位置，故绿地四面被高楼所环绕。渠西面有上海中银大厦、交银金融大厦、上海银行大厦等；东面有恒生银行大厦、世界金融大厦等；南面有环球金融中心搭金茂大厦等；北面则有时代金融中心搭招商银行上海大厦等。绿地贴牢陆家嘴东路伊面还有历史建筑，原先是陈桂春住宅，乃朝是吴昌硕纪念馆。
# 友城公园

**友城公园**，也叫**前滩友城公园**，勒垃中国上海市浦东新区前滩大道前耀路，北面到川杨河，南面到小黄浦江，东面是前滩大道前耀路，西面是黄浦江，贴牢黄浦江岸线长度约莫600m，是前滩地块约一半个滨江岸线。公园总占地面积102558平方米，2014年2月份造个，2016年4月份造好个。2022年，前滩友城公园进行景观再提升改造，布置文化景观节点，打造“滨江文脉园”。

## 参考

* 友城公园
# 高桥公园

**高桥公园**勒拉中国上海市浦东新区高桥镇浪，占地面积69.9亩（4.35公顷），有口0.21公顷大个湖，叫碧潋湖。湖西岸有座两层楼混合结构个茶楼，东立面样子赛过隻游艇，建筑面积314平方米，楼後头是一片桂花林。湖北面有座叫清溪桥个仿古石拱桥。公园中部有座亭子，叫临江亭，下头原先是民国个辰光修个混凝土碉堡，经过加土成坡，勒垃一顶浪向造仔迭隻仿古六角亭，因为高桥宋代个辰光是临江乡下头个，故咾叫伊“临江亭”。1985年12月份，高桥镇人民政府上报高桥公园计划任务书，1986年2月份，川沙县计划委员会批准箇隻公园立项，总投资250多万元。1988年5月（貤有讲是1989年个）开工建设，1990年6月1号伊造好开放。2024年2月份拿围墙拆脱，24小时对外开放。

## 参考
# 古钟园

| 钟亭及铜钟 |
| --- |
|  |
| 浦东新区文物保护单位 |
| 所在 |
浦东新区惠南镇 |
| 时代 |
明 |
| 登录 |
2002年 |
|

 |

**古钟园**拉拉上海市浦东新区惠南镇卫星西路，是浦东地区主要园林之一。

古钟园地面积38700平方米，1982年造个，1985年对外开放。公园里向有得明朝隆庆五年（1571年）铸造个青铜巨钟，直径1.1米，重1.6吨，是浦东新区文物保护单位，公园故咾叫“古钟园”。公园建筑仿明代个古典园林风格，多用青瓦白墙。

## 参考
# 江镇市民广场公园

**江镇市民广场公园**勒垃上海市浦东新区祝桥镇江镇，西面是川南奉公路，南面晨阳路，北面晚霞路。公园2002年12月份造个，面积32000平方米，2003年正式对外开放，2012年3月份从镇级公园升级成城市公园，是2012年度上海市文明公园。2025年，江镇市民广场公园进行24小时设施完善工作。

## 参考
# 金葵绿地

**金葵绿地**是勒垃中国上海市浦东新区金桥镇个公园，面积约2.8万平方米，湖面区域约2200平方米。公园东到金粤路，北至金葵路。

2010年，金葵绿地造好。2018年7月1号，金桥镇当局负责箇隻公园个养护管理。2019年下半年开始，当局开始对金葵绿地改造。2020年1月，金葵绿地改造完成并对市民开放。改造以後个金葵绿地进仔上海市绿化和市容管理局个城市公园名录里向。

## 参考数据
# 沔青公园

**沔青公园**是勒垃中国上海市浦东新区康桥镇个公园，占地面积约60.4公顷，北到上海外环线，南到川周公路，西面是申江南路，东贴牢沔新路。公园里向有得200多种植物、码头、湖心岛、湖心亭、音乐喷泉咾啥个物事。

## 历史

2002年左右，上海勒垃造上海环城绿带个辰光顺便造了隻苗圃，伊个辰光里向主要是树苗，并弗对外开放。2011年8月份，**南汇生态专项建设工程**启动，苗圃改建成公园，新增植物，开挖中心湖、水系，造湖心岛湖心亭。2016年，沔青公园造好，对外开放。

2022年6月底，沔青公园开工改造。2023年1月份完成改造，对外24小时开放。

## 参考数据
# 塘桥公园

**塘桥公园**，勒垃上海市浦东新区东方路1260号，2001年12月份造好开放个，2001年12月18号公园对外开放，占地面积37300平方米，是一座主题是“森林与水”个开放式公园。公园水体直接连进张家浜，绿化主要是香樟、雪松、广玉兰咾啥个大乔木树种，还有得各种小乔木、灌木、水生植物、地被咾啥个。

## 参考

* 塘桥公园
# 高东生态园

**高东生态园**，勒拉上海市浦东新区高东镇新园路998号，面积约1300亩，里向有座湖，同西面个外环运河连拉。公园里向有樱花、梅花等好看，还有畀游客专门搭帐篷个地方，是上海外环绿道个组成部分之一。

## 历史

高东生态园是浦东新区2005年生态专项工程个一只项目，伊人工湖水系是2008年造好个。2008年3月25号上半天，上海市委书记俞正声、上海市长韩正，上海市人大常委会主任刘云耕，上海市政协主席冯国勤，上海市委副书记殷一璀等人勒拉高东生态园参加植树活动。

## 参考信息
# 后滩公园

后滩公园
**后滩公园**，貤叫**上海后滩湿地公园**，勒拉中华人民共和国上海市浦东新区黄浦江边，面积约莫18公顷，有4公顷是黄浦江边个湿地，现在是上海世博文化公园个一部分。箇埭最早是钢铁厂（浦东钢铁集团）搭仔后滩船舶修理厂，后些来厂侪部拆脱变成功世博会个地方，开上海世博会个辰光箇埭是世博园个C片区。世博会闭幕以后，后滩公园正式免费开放。

## 参考
# 上海世博文化公园

远看公园里向个双子山
**上海世博文化公园**勒拉中国上海市浦东新区，西北面到黄浦江，东面延伸到卢浦大桥——长清北路一线，南面到通耀路——龙滨路伊面𡍲，占地面积约莫2平方公里，箇当中，北园占地85公顷，好分成功舞动广场、静谧森林、时光印记大道、世博花园、音乐之林、中心湖、后滩滨江、申园等景点，还堆仔座双子山。

1958年到1968年，整块地是上钢三厂个炼钢渣堆。到2010年上海世博会个辰光，厂拆脱变成世博会个地。2017年9月22号，世博文化公园动工，拿选择性保留下来个2010年上海世博会4隻场馆进行改造。2021年12月31号，北园开园。2022年底，上海世博文化公园双子山项目完成表皮结构封顶。2024年9月20号，世博文化公园南区开园。

## 总体设计

除开后滩公园以外，世博文化公园新造个部分大致好分成三隻主题区域：东北面个“世博环区”，主要建筑物是四隻保留个展馆；西北面个“人文艺术区”，主要建筑物是上海大歌剧院；南面个“自然生态区”，主要建筑物是双子山、上海温室花园、上海久事国际马术中心。

### 主要景点

* 世博文化公园里向有得四座捐赠畀上海个世博会外国自建馆：法国馆、意大利馆、卢森堡馆、俄罗斯馆。原法国馆乃朝改造成罗丹艺术文化发展中心，原意大利馆改名“上海意大利中心”，原卢森堡馆现在是饭店，原俄罗斯馆变成叫“红石中心”（RED ROCK）个演艺中心。
* 时光印记大道勒垃济坤路主入口，从东往西展陈公园地块历史，东部是工业风格雕塑，当中是海宝雕塑，尽头是隻金属圆球，意思是“圆梦”。
* 申园勒垃四座外国馆西面，是一座有江南园林文化特色个园中园。园林占地5公顷，好分成北山、南水、东园、西苑个布局，呈现出明清时期江南传统园林风格。名字里向个“申”字是上海简称，意思就是上海之园。
* 双子山勒垃公园南面，是根据上钢三厂老职工对原有钢渣堆山个回忆搭仔提议造个。山里向是空心钢结构车库，有48米主峰搭仔37米侧峰。因为结构特殊，表面土层浅，弗种高大植物，侪是浅根系个。为咾让树好一次成活，设计方精确选取树种；所有建筑结构、管线、树根个位置侪经过BIM碰撞检测，生怕树生长受限。2022年底封顶，2024年9月随咾南区建成开放。双子山造好以后成为世博文化公园个“网红景点”，要提早预约，还勒垃门口畀行动不便个人提供免费登山杖，让大家嘲双子山有“4800cm高”。
* 上海温室花园勒垃公园中部，面积2.2万平方米，建好个辰光是亚洲顶大个玻璃温室花园，有海市沙洲（展出沙地植物）、云上森林（展出雨林植物）、云雾峡谷（展出常温植物，设有水景）三隻展馆，当中用“老厂房钢架”连起来，呼应场地个工业遗存。地下是弗对外开放个空调机房、管理用房。平日门票98元，周末搭仔节假日门票128元，身高100cm以下儿童免票。土建丄用个是张弦铝合金网格结构。
* 上海久事国际马术中心勒垃公园南部，是中国头一家好举办国际比赛个永久性马术场馆。
* 上海大歌剧院勒垃公园西部，勒垃造。
* 世博文化公园沿黄浦江岸线是“后滩滨江”景点，是老底子后滩公园，设计理念是生态、自然、野趣，有湿地生态景观、农耕文明景观、工业文明遗存、后工业文明体验四隻层次景观，有水循环净化功能。
* 公园北面入口附近有“狗GO乐园”，畀宠物狗活动社交。

* 罗丹艺术中心（原法国馆）
* 原卢森堡馆改造个饭店
* 远眺温室花园，钢架丄有“自力更生 奋发图强”字样
* 后滩滨江（原后滩公园）个水池
* “申园”外景
* 人工湖大石桥

### 地下空间

世博文化公园地下有已经造好个打浦路隧道。为咾拿原后滩公园帮现在新造个部分连起来，原有个世博大道地面道路拆除改地道，同上海大歌剧院停车场设置地下联络通道，2021年10月底造好通车个。地铁19号线计划从公园地下穿过，勒垃公园范围里向有世博大道站、后滩站两站，箇两座车站个土建工程帮公园同步修个，还勒垃后滩站帮公园西南角个下沉广场、马术中心地下空间平层修仔通道，还好联到大歌剧院地下空间里向；世博大道站设有三隻出入口，工程编号1号口勒垃公园内部，特殊设计，囥勒假山里向。世博文化公园地块内还规划有宛平南路隧道、枫林路隧道、轨道交通机场快线（原沪杭磁悬浮线位）三条通道。世博会期间个原雪野二路、博成路共同沟勒垃世博文化公园开工前拆脱，连勒公园外头个济坤路去哉。

## 参考
# 耀华滨江绿地

**耀华滨江绿地**勒拉中国上海市浦东新区前滩，东面耀江路，南面后滩公园，北面是友城公园，西面是黄浦江，总面积约17公顷。2017年黄浦江两岸贯通个辰光，伊从临时苗圃改造成功耀华滨江绿地。2021年8月18号，耀华滨江绿地开放帐篷营地个预约，好容纳200顶常规帐篷，也是黄浦江东岸头一個对市民开放个帐篷露营地。

## 参考
# 月亭公园

**月亭公园**，规划名**海徐路公园**，来勒浦东新区高东镇，北到物流厂区，南到航津路，东至海徐路，西至外环运河，总面积约39.28公顷，是外环林带个一部分。公园名字是从老底子住勒箇埭个近代韩国华侨黄月亭来个。

整個公园好分成“森林活动区、文化展示区、滨河游赏区、水林景观区”四大功能分区。文化展示区来勒公园中部，主要是浦东新区登记不可移动文物黄月亭旧居。公园南部是森林活动区，有得森林健身、活动空间、公园主入口等设施。滨河游赏区来勒公园西部，还有滨水平台，种有樱花。公园北部是水林景观区。

2025年1月1号，月亭公园正式开放。

## 参考资料
# 合庆郊野公园

**合庆郊野公园**勒拉中国上海市浦東新區合庆镇搭仔曹路镇，浦东第一座郊野公园，规划总占地面积约莫35平方公里。伊从北向南拢总分5個片区，一期工程占地面积约1.67平方公里，北到锦绣东路、西到上海绕城高速公路、东到人民塘路搭仔朝勤路、南到张家浜搭仔奚阳公路，2021年1月1号开园。伊呒没围栏，好随便进个。

## 参考